Document ID: 31991R2641

Title and Content:
ΚΑΝΟΝΙΣΜΟΣ (ΕΟΚ) αριθ. 2641/91 ΤΗΣ ΕΠΙΤΡΟΠΗΣ της 4ης Σεπτεμβρίου 1991 για τροποποίηση του κανονισμού (ΕΟΚ) αριθ. 2405/89 σχετικά με τις ειδικές λεπτομέρειες εφαρμογής του καθεστώτος πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από από τον κανονισμό (ΕΟΚ) αριθ. 1943/91 (2), και ιδίως το άρθρο 14 παράγραφος 3 και το άρθρο 15 παράγραφος 4, Εκτιμώντας: ότι το παράρτημα IV σχετικά με τον κατάλογο των προϊόντων για τα οποία απαιτείται η υποβολή πιστοποιητικού εισαγωγής, του προαναφερθέντος κανονισμού (ΕΟΚ) αριθ. 426/86, τροποποιήθηκε- ότι είναι σκόπιμο, κατά συνέπεια, να προσαρμοστούν οι ειδικές διατάξεις εφαρμογής του κανονισμού (ΕΟΚ) αριθ. 2405/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 619/90 (4)- ότι θα πρέπει, μεταξύ άλλων, να ληφθούν επίσης υπόψη οι νέοι κωδικοί που δίδονται σε ορισμένα προϊόντα στο πλαίσιο της συνδυασμένης ονοματολογίας- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2405/89 τροποποιείται ως εξής: 1. Στο άρθρο 6, η παράγραφος 1 αντικαθίσταται από το ακόλουθο κείμενο: "1. Εάν πρόκειται για: - ροδάκινα, βερίκοκα και αχλάδια που προσδιορίζονται από τον κωδικό ΣΟ ex 2008 και - χυμούς κερασιών του κωδικού ΣΟ ex 2009 80, ο αιτών μπορεί να αναφέρει τους κωδικούς ΣΟ στο πλαίσιο 16 της αίτησης για πιστοποιητικό εισαγωγής που υποβάλλει, και ιδίως τους ακόλουθους κωδικούς ΣΟ: 2008 40 51 και 2008 40 59 ή 2008 40 71 και 2008 40 79 ή 2008 50 61 και 2008 50 69 ή 2008 50 71 και 2008 50 79 ή 2008 70 61 και 2008 70 69 ή 2008 70 71 και 2008 70 79 ή ex 2009 80 34 και ex 2009 80 39 ή ex 2009 80 80, ex 2009 80 85 και ex 2009 80 93. Οι κωδικοί που αναφέρονται στην αίτηση εμφαίνονται και στο πιστοποιητικό εισαγωγής." 2. Τα παραρτήματα Ι και ΙΙ αντκαθίστανται από τα παραρτήματα Ι και ΙΙ του παρόντος κανονισμού. Άρθρο 2 Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Σεπτεμβρίου 1991.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 3156
2736

EuroVoc IDs (Expanded): 3156
2736

Dataset Source: meu

Split: train